Nege jaar later kom sy bottelbriefie terug – al die pad uit Frankryk | Maroela Media
Die brief wat Max Vredenburgh uit Frankryk ontvang het (Foto: Max Vredenburgh/Twitter)
'n Man van Massachusetts het 'n groot verrassing gekry toe iemand in Frankryk 'n brief opgespoor het wat hy byna 'n dekade gelede in die see gegooi het.
Max Vredenburgh was maar 10 jaar oud toe hy die briefie geskryf en in 'n leë wynbottel geplaas het. Hy het op 21 Augustus 2010 die bottel in die oseaan by Long Beach gegooi, het hy aan WBZ-TV gesê. Dit was 'n kort briefie waarin hy verduidelik het waarvan hy hou – soos sy gunstelingkleur en wat hy graag eet, tipies van 'n 10-jarige.
"Ek is 10 jaar oud. Ek hou van appels, ek hou van die strand," lui die briefie. "My gunstelingkleur is blou. Ek hou van diere. Ek hou van motors en ek hou van die ruimte. Skryf asseblief terug."
Vredenburgh het waarskynlik nie gedink hy sou ooit 'n antwoord kry nie. Miskien het die bottel stukkend geslaan teen die rotse of iewers op 'n verlate strand uitgespoel.
Hy het egter verlede maand 'n groot verrassing gekry toe hy 'n brief teruggekry het – van 'n vreemdelik in Europa. 'n Man genaamd G. Dubois het gesê hy het Vredenburgh se bottel en brief aan die kus van Frankryk gevind – duisende kilometer van waar dit oorspronklik in die oseaan gegooi is.
"Toe ek aanvanklik sy brief lees, het my hart byna gaan staan en my maag het gedraai," het Vredenburgh aan WBZ-TV gesê. "My 10-jarige wens het waar geword! Dis mal!"
Vreddenburgh het sy opgewondenheid aanvanklik op Twitter gedeel waar dit 'n baie gewilde inskrywing was.
Volgens die nuusstasie het Vredenburgh en Dubois mekaar intussen op Instagram gekontak.
Ek wil nou nie onnodig net die sleg sien nie, maar regtig…………….. hoe gaan die see lyk as ons almal bottels met briefies in die see gooi. Ja, gelukkig is dit die minderheid mense wat dit doen. En dit rig nie naastenby soveel skade aan as die onwettige storting van vullis deur skepe nie. Kyk maar net hoe lyk die see.
Maar dit is tyd dat ons as mensdom daadwerklik iets begin doen om ook die see skoon te kry en elke klein bietjie sal help – ook om nie bottels met briefies in die see te gooi nie.
Dis vinniger as die poskantoor!!
Te oulik idee dalk gaan my Jack Sparrow opdaag as ek probeer hoekom nie?
So die mense wat vra wat het hulle besoedel. Lees die berig. Hulle het die see besoedel. Klink my julle is die mense wat hier waar ons bly sommer net bottels rondgooi. Nee man. Of dit die aarde of see is, mens gooi nie net bottels rond nie.
Gaan lees bietjie oor besoedeling in die see en die drywende sg "eilande van rommel" wat al gevorm het in die see.
Ja en mors ek nou my tyd en geld om projekte soos theoceancleanup.com te ondersteun? En my kinders te leer om nie hulle rommel in die see te gooi nie? Ten minste het die experiment 'n punt bewys. Jou rommel verdwyn nooit. Net oor jy dit nie meer kan sien nie beteken nie dis nie meer daar nie. Dink oor elke plastiek sakkie wat jy vandag weg gegooi het . Oor nege jaar lê dit steeds iewers in 'n vullishoop of 'n rivier of die see of 'n strand in Frankryk.